AAS sunt folosiți tot mai des de bărbații tineri pentru creșterea masei musculare. Se estimează că peste 6% din populația globală masculină folosește vs. sub 2% în populația feminină. Utilizarea este crescută în Europa, America de Nord, Australia și Noua Zeelandă, Brazilia, Orientul Mijlociu, dar scăzută în Asia și Africa, potrivit studiului citat de Raportul de Garda.
Studiul subliniază riscurile asociate cu abuzul de AAS, în special în rândul tinerilor bărbați, fiind legată de apariția timpurie și mai severă a unor afecțiuni cardiace precum fibrilația atrială, cât și a unora mai rare, precum cardiomiopatia aritmogenă ventriculară dreaptă (ARVC).
Cercetarea a aprofundat efectele AAS asupra inimii prin studierea șoarecilor masculi cu predispoziție genetică pentru ARVC cauzată de deficiența de plakoglobină.
Când acești șoareci au fost expuși la steroidul 5α-dihidrotestosteron (DHT), a fost observată o creștere notabilă a expresiei genelor asociate cu hipertrofia inimii, fibroza și inflamația.
Autorii atrag atenția asupra riscului la care se expun tinerii care folosesc în mod greșit steroizi anabolizanți pentru a crește masa musculară. Rapoartele recente au arătat că bărbații tineri, în special, sunt vizați pe rețelele sociale, cum ar fi TikTok, fiindu-le vândute produse cu testosteron, dar această utilizare prezintă un risc de care mulți nu sunt conștienți".